Nord-Trøndelag
Nord-Trøndelag (norv.: Nord-Trøndelag fylke) je jedan od 19 okruga Norveške. Nalazi se u sjevernom dijelu norveške geografske regije Trøndelag. Prostire se na površini od 22.412 km2 i 6. je po veličini okrug države što čini oko 6,83% teritorije Norveške. U okrugu je prema procjeni iz 2014. godine živjelo 135.142 stanovnika što ga čini 16. okrugom u Norveškoj po broju stanovnika. Graniči sa okruzima Nordland na sjeveru i Sør-Trøndelag na jugu, Švedskom na istoku i Norveškim morem na zapadu. Glavni i najveći grad je Steinkjer.